recursal/SuperWikiNEXT-32B huggingface dataset:
**মাজেদ শেইখি**  একজন জর্ডানি ব্যবসায়ী এবং রাজনীতিবিদ। মার্চ ২০১৫ সাল থেকে তিনি তথ্য ও যোগাযোগ প্রযুক্তিমন্ত্রী হিসেবে নিযুক্ত রয়েছেন। তিনি পূর্বে অরেঞ্জ মোবাইল এবং ভিটিইএল এর সিইও হিসাবে দায়িত্ব পালন করেছেন।

কর্মজীবন
--------

শেইখি ইয়ারমুখ বিশ্ববিদ্যালয়ের অর্থায়ন বিষয়ে লেখাপড়া করেছেন এবং বিএসসি অর্জন করেন। ২০০০ থেকে জানুয়ারী ২০০৬ পর্যন্ত শেইখি অরেঞ্জ মোবাইলের সিএফও ছিলেন, এরপর তিনি অরেঞ্জ মোবাইলের সিইও এবং জর্দান টেলিকম গ্রুপের ভাইস প্রেসিডেন্ট হন, যেখানে তিনি মে ২০১০ পর্যন্ত ছিলেন। জুলাই ২০১০ সালে তিনি ভিটিএল হোল্ডিংসের সিইও নিযুক্ত হন, এবং জুন ২০১১-এ, ভিটিএল মিডিল ইস্ট এবং আফ্রিকা লিমিটেডের সিইও হন।

টুইটারে জর্দান বিশ্ববিদ্যালয়ের ট্রাস্টি বোর্ডে নারীর অভাবের কথা অস্বীকার করার পর, মাজেদ শেইখিকে প্রধানমন্ত্রী আবদুল্লাহ এনসোর তার অফিসে দেখা করতে বলেন। আইসিটিতে শেইখির পরিকল্পনা সম্পর্কে তাকে জিজ্ঞাসা করার পর আবদুল্লাহ এনসোর তাকে সরকারের ভূমিকা নিতে আমন্ত্রণ জানান। ২ মার্চ ২০১৫-এ আবদুল্লাহ এনসোরের দ্বিতীয় মন্ত্রিসভায় শেইখিকে তথ্য ও যোগাযোগ প্রযুক্তি মন্ত্রী করা হয়। ১ই জুন ২০১৬-এ হানি আল মুল্কির মন্ত্রিসভার শপথ গ্রহণ অনুষ্ঠিত হয়, শেইখি পুনরায় তার আইসিটি মন্ত্রীর পদে এবং পাবলিক সেক্টর ডেভেলপমেন্ট মন্ত্রী হিসাবে নিযুক্ত হন। ২৮ সেপ্টেম্বর ২০১৬-এ মন্ত্রিসভা পুনর্নির্ধারণের পর শেইখি তার অফিসে বহাল আছেন, সেই ২৯ সদস্যের মন্ত্রিসভায় দুইজন নারীর মধ্যে একজন হচ্ছেন তিনি।

মার্চ ২০১৫-এ প্রাক্তন এমপি আলী দালিন ফেসবুকে শেইখির একটি ব্যক্তিগত ছবি প্রকাশ করেছিলেন, তিনি যে বিবাহের গাউন পোশাক পরেছিলেন তার সমালোচনা করেন এবং অন্যান্য সমালোচনামূলক মন্তব্য করেছিলেন। দালিরের বিরোধিরা তখন দালিনের বিরুদ্ধে মামলা করার পরিকল্পনা করেছিল, এবং নিয়ম লঙ্ঘনে তাকে অভিযুক্ত করে।

২০১৬ সালে *ফোর্বস মিডিল ইস্ট* সরকারে অবস্থান করা সবচেয়ে শক্তিশালী আরব নারীর তালিকায় শেইখিকে ৯ নম্বরে স্থান দেয়॥
**ভালদেমার পাউলসেন** (ডেনীয়: *Valdemar Poulsen*) (২৩শে নভেম্বর, ১৮৬৯ – ২৩শে জুলাই, ১৯৪২) ছিলেন একজন ডেনীয় তড়িৎ প্রকৌশলী। তিনি চৌম্বকীয় তার রেকর্ডার উদ্ভাবন করেন।  এই উদ্ভাবনের সূত্র ধরেই পরবর্তীকালে চৌম্বকীয় টেপ রেকর্ডার উদ্ভাবিত হয়। এই যন্ত্রগুলোতে একটি রেকর্ডিং হেড-এর পাশ দিয়ে চৌম্বকীয় তার বা টেপ টেনে নিয়ে যাওয়া হয়। যে শব্দ রেকর্ড করা হবে, সেটিকে তড়িৎ সিগনালে রূপান্তরিত করে রেকর্ডিং হেডে দেয়া হয়, এরপর হেডটি চলমান চৌম্বকীয় তার বা টেপের ওপর সিগনালের প্রকৃতি অনুযায়ী চৌম্বকীয় বিন্যাস তৈরি করে। একইভাবে প্লেব্যাক হেড চলমান তার বা টেপ থেকে চৌম্বকীয় বিন্যাস পড়ে নিয়ে সেটাকে তড়িৎ সিগ্নালে রূপান্তরিত করতে পারে।

পাউলসেন তার যন্ত্রের নাম দিয়েছিলেন টেলিগ্রাফোন।

পরবর্তীতে পাউলসেন রেডিওতে ব্যবহৃত পাউলসেন আর্ক উদ্ভাবন করেন। এই আর্ক ডিসি শক্তিকে রেডিও ফ্রিকোয়েন্সিতে রূপান্তরিত করে। ভ্যাকুয়াম টিউব রেডিও উদ্ভাবনের আগ পর্যন্ত এই আর্ক রেডিওতে ব্যবহৃত হত।

তথ্যসূত্র
---------

1. ↑  "Valdemar Poulsen | Danish engineer | Britannica"। *www.britannica.com* (ইংরেজি ভাষায়)। সংগ্রহের তারিখ ২০২২-০১-১২।
2. ↑  Clark, Mark; Nielsen, Henry (1995/ed)। "Crossed Wires and Missing Connections: Valdemar Poulsen, The American Telegraphone Company, and the Failure to Commercialize Magnetic Recording"। *Business History Review* (ইংরেজি ভাষায়)। **69** (1): 1–41। আইএসএসএন 2044-768X। ডিওআই:10.2307/3117119।  এখানে তারিখের মান পরীক্ষা করুন: `|তারিখ=` (সাহায্য)
**মাজিদিয়াহ মসজিদ** (আরবি: جامع المجيدية‎‎) লেবানননের বৈরুতে অবস্থিত একটি মসজিদ।

পরিদর্শন
--------

এই ভবনটি মূলত একটি দুর্গ যা ১৯ শতকের মাঝামাঝি সময়ে মসজিদে নির্মিত হয় এবং সুলতান আব্দুল মজিদের নামে নামকরণ করা হয়। লেবাননের গৃহযুদ্ধের সময় মসজিদটি ক্ষতিগ্রস্ত হলে পরে ২০০৪ সালে পুনরায় নির্মাণ করা হয়।

নির্মাণ
-------

মূলত বন্দর উপেক্ষা করে একটি দুর্গ, আল-মাজিদিয়েহ মসজিদটি পরে অটোমান সেনাবাহিনীর অস্ত্রের ম্যাগাজিন এবং কাঠ ব্যবসায়ীদের জন্য একটি গুদামে রূপান্তরিত হয়। ১৮৪১ সালে বৈরুত নাগরিকদের একটি দল এটি পুনরায় তৈরি করার জন্য তহবিল সংগ্রহ করেছিল, এর পরে পশ্চিম দিকে একটি নতুন ভবন সংযোগ করে। তিন বছর পর তারা এটিকে মসজিদে রূপান্তরিত করে। মসজিদটি ১৯০৬ সালে বড় করা হয়। ১৯৭৪ সালে স্মৃতিস্তম্ভটি সম্পূর্ণরূপে সংস্কার করা হয়েছিল। গৃহযুদ্ধের সময় (১৯৭৫-১৯৯০) প্রথম দিকে মসজিদটি মারাত্মকভাবে ক্ষতিগ্রস্ত হয়েছিল। যুদ্ধ-পরবর্তী আবারো পুনরায় ২০০০ সালে নির্মাণ কাজ শুরু হয় এবং ২০০৪ সালে তা সম্পন্ন হয়। এতে খান আন্তউন বে স্কয়ার থেকে একটি প্রবেশদ্বার পুনঃস্থাপন এবং একটি নতুন, লম্বা মিনার সংযোজন অন্তর্ভুক্ত ছিল।

ইতিহাস বর্ণনা
-------------

আল-মাজিদিয়েহ মসজিদটি মূলত একটি দুর্গ ছিল যা বন্দরকে উপেক্ষা করে এবং এটি শহরের প্রাচীরের একটি অবিচ্ছেদ্য অংশ ছিল। এটি নির্জন তখন একটি অটোমান সেনাবাহিনীর যুদ্ধাস্ত্র ম্যাগাজিন এবং কাঠ ব্যবসায়ীদের দ্বারা ব্যবহৃত গুদাম হিসাবে কাজ করে। ১৯৪১ সালে বৈরুত নাগরিকদের একটি দল এটি পূর্ণনির্মাণ করার জন্য তহবিল সংগ্রহ করেছিল, এর পশ্চিম দিকে একটি নতুন ভবন যুক্ত করেছিল। তারা তিন বছর পরে এটিকে একটি মসজিদে পরিণত করে এবং সুলতান আব্দুল মজিদের সম্মানে এটির নামকরণ করে 'আল-মাজিদিয়াহ'। ১৯০৫ সালে মসজিদটি বড় করা হয়েছিল যখন ১৯ শতকের শেষের দিকে বৈরুতে ফ্যাশনেবল খিলানগুলি এর সম্মুখভাগে যুক্ত করা হয়েছিল। ১৯৭৪ সালে, স্মৃতিস্তম্ভটি সম্পূর্ণরূপে সংস্কার করা হয়েছিল। খান আন্তউন বে এবং সউক আল-তাউইলেহের মধ্যে এর অবস্থান এটিকে অত্যন্ত ঝুঁকিপূর্ণ করে তোলে এবং গৃহযুদ্ধের (১৯৭৫-১৯৯০) প্রথম দিকে মসজিদটি মারাত্মকভাবে ক্ষতিগ্রস্ত হয়। যুদ্ধোত্তর পুনরুদ্ধার ২০০০ সালে শুরু হয়েছিল এবং চার বছর পরে সম্পন্ন হয়েছিল। এতে খান আন্তউন বে স্কয়ার থেকে একটি প্রবেশদ্বার পুনঃস্থাপন এবং একটি নতুন, লম্বা মিনার সংযোজন অন্তর্ভুক্ত ছিল।

সময়রেখা
--------

* ১৯৪১: বৈরুত নাগরিকদের একটি দল পশ্চিম দিকে একটি নতুন ভবন যুক্ত করে পোতাশ্রয়কে উপেক্ষা করে একটি দুর্গ পুনরুদ্ধার করার জন্য তহবিল সংগ্রহ করে।
* ১৮৪৪: দুর্গটিকে একটি মসজিদে রূপান্তরিত করা হয় এবং সুলতান আব্দুল মজিদের সম্মানে 'আল-মাজিদিয়াহ' নামকরণ করা হয়।
* ১৯০৬: মসজিদটি বড় করা হয়।
* ১৯৭৪: পুরো মসজিদের সংস্কার।
* ১৯৭৫-১৯৯০ : অবস্থানের কারণে গৃহযুদ্ধের সময় মসজিদটি মারাত্মকভাবে ক্ষতিগ্রস্ত হয়।
* ২০০০: মসজিদের যুদ্ধোত্তর পুনরুদ্ধার শুরু।
* ২০০৪: মসজিদ সম্পূর্ণরূপে পুনর্নির্মাণ করা হয়।

তথ্যসূত্র
---------

* Al-Wali, Sheikh Mohammad Taha (1973) Tarikh al-masajid wal jawami’ al-sharifa fi Bayrout, Dar al-Kotob, Beirut.
* Hallaq, Hassan (1987) Al-tarikh alijtima'i wa al-siyasi wa al-iqtisadi fi Bayrut, [Social, Political and Economic History of Beirut], Dar al-Jami'at, Beirut.
* Hallaq, Hassan (1987) Bayrut al-mahrousa fil'ahd al-'uthmâni, [Beirut during the Ottoman Period], Dar al-Jami’at, Beirut.
* Les lieux de culte au Liban. Ministère du Tourisme, Beyrouth.
**বারগার্ল** হচ্ছে এমন একজন নারী যিনি অতিথি সেবিকা যা নর্তকী হিসেবে কাজ করেন এবং পৃষ্ঠপোষকদের সঙ্গ ও যৌনসেবা দিয়ে থাকেন। এ সেবার প্রকৃত প্রকৃতি নির্ভর করে বারের প্রকারভেদ ও অঞ্চলের ওপর। বেশির ভাগ ক্ষেত্রে পুরুষরাই গ্রাহক হয়ে থাকেন, অনেক সময় আবার মহিলারাও গ্রাহক হয়ে থাকেন।
এসব বারের প্রকারের মধ্যে আছে অতিথি সেবক বার যা পূর্ব এশিয়াতে বেশি দেখা যায়, গো গো বার,বিয়ার বার, ড্যান্স বার যা ভারতে বেশি দেখা যায়।
বারমেইডের সাথে এ বিষয়কে এক করা যায় না, যেখানে বারমেইড শুধুমাত্র পানীয় পরিবেশন করে ও তার কাছ থেকে কোন ধরনের যৌন সেবা আসা করা যায় না। অনেক বার তাই বারগার্ল রাখে যারা যৌন সেবা দিয়ে থাকে।

সেবাসমূহ
--------

থাইল্যান্ড ও ফিলিপাইনে এ ধরনের সেবা বেশি দেখা যায়। সেখানে অনেক বারগার্ল যৌনকর্মী হিসেবে কাজ করে গণিকালয়ে। বারগার্লরা কমিশন পায় খদ্দেরের কাছে পানীয় নিয়ে গেলে ও মাঝে মাঝে মুক্ত করা টাকার অংশ পায় যখন খদ্দের তাকে বারের বাইরে নিয়ে যেতে চায়। তাদের জন্য নির্দিষ্ট পরিমাণের পানীয় বরাদ্দ রাখা হয়। অনেক বারগার্ল খদ্দেরকে আলাদাভাবে সেবা দেয়। গো গো বারে তাদের থেকে করা যায় মঞ্চে নাচ করা, কখনো বিকিনি পরে বা অর্ধেক নগ্ন হিসেবে অথবা পুরো নগ্ন হয়ে।

বার ফাইন
--------

যখন খদ্দের বারের কোন কর্মী বা অতিথি সেবিকা বা নর্তকীকে বাইরে নিয়ে যেতে চায় বিনোদনের জন্য তখন যে টাকা তারা বার কর্তৃপক্ষকে দিয়ে থাকে তাকেই বলে বার ফাইন। এখানে ঐ কর্মী তাড়াতাড়ি তার কাজ থেকে ছুটি পায় ও খদ্দেরের সাথে বারের বাইরের ছোট রুমে বা বাইরে যে কোন জায়গায় চলে যেতে পারে কিছু সময়ের জন্য। থাইল্যান্ড ও ফিলিপাইনের গো গো বারে এ ধরনের সেবা পাওয়া যায়।

পতিতাবৃত্তি
-----------

বারগার্লরা পতিতা হিসেবেও কাজ করে। অনেকে পশ্চিমাদের মতো এক দিনে যত বেশি খদ্দের পাওয়া যায় তার সন্ধাম করে। তারা মূলত সংক্ষিপ্ত সময় দিতে পারে খদ্দেরকে। অনেকে আবার সারা রাতের হিসেবে খদ্দের নেন। এটা আবার কয়েকদিনের জন্যও হতে পারে। দীর্ঘ সময়ের জন্য বেশি দাম দিতে হয় স্বল্প সময়ের চেয়ে।

অবস্থা
------

অঞ্চলভেদে বারগার্লদের অবস্থা পরিবর্তিত হয়ে থাকে। অনেকে একা থাকেন ও ভালো অর্থ পান বার থেকে। অনেককে আবার বারেই থাকতে হয় ছোট রুমে এবং তার উপার্জনও বেশি হয় না। অনেক সময় তারা সহিংস ঘটনার স্বীকার হন যেমন-ধর্ষণ ও হত্যা। আবার অনেক বারগার্ল যৌনতা বাহিত রোগ যেমন এইডসে আক্রান্ত হয়ে থাকেন।

আইনগত অবস্থান
-------------

অনেক দেশে পতিতাবৃত্তিকে নিদারুণ অপরাধ হিসেবে গণ্য করা হয়। যেমন- ফিলিপাইনে এটাকে বলা ব্যবসা বিরোধী ব্যক্তিগত আইনের আড়ালে চালানো হয়। থাইল্যান্ডে বার ফাইন জাতীয় পতিতাবৃত্তি নিষিদ্ধ হলেও এটা সহ্য করা হয। আমেরিকান সৈন্যদের জন্য বারফাইন নিষিদ্ধ সামরিক আইন অনুযায়ী।

তথ্যসূত্র
---------

1. ↑  "সংরক্ষণাগারভুক্ত অনুলিপি" (পিডিএফ)। ১৬ মে ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ নভেম্বর ২০১০।

বহিঃসংযোগ
---------

* *Hope In Heaven* documentary
তরুণরা একটি অনুষ্ঠানে তাদের মোবাইল ফোন ব্যবহার করছে
**মোবাইল আসক্তিকে** কিছু গবেষক সেল ফোনের উপর মনস্তাত্ত্বিক বা আচরণগত নির্ভরতার একটি রূপ হিসেবে প্রস্তাব করেছেন। অন্যান্য গবেষকরা বলেছেন যে স্মার্টফোন ব্যবহারের ক্ষেত্রে আচরণগত আসক্তি সম্পর্কিত। এই ধারণা থেকেই মূলত মোবাইল আসক্তি শব্দটির উদ্ভব হয়েছে । মোবাইল আসক্তির মধ্যে উল্লেখযোগ্য সমস্যাগুলো হলো: মোবাইল যোগাযোগে ব্যস্ততা, মোবাইল ফোনে অত্যধিক অর্থ বা সময় ব্যয় করা এবং অটোমোবাইল চালানোর মতো সামাজিক বা শারীরিকভাবে অনুপযুক্ত পরিস্থিতিতে মোবাইল ফোনের ব্যবহার। অত্যধিক মোবাইল ব্যবহার , মানসিক বা শারীরিক স্বাস্থ্যের উপরও বিরূপ প্রভাব ফেলতে পারে এবং মোবাইল ফোন বা পর্যাপ্ত সংকেত থেকে আলাদা হলে উদ্বেগ সৃষ্টি করে। নবাগত শিশু এবং অল্প বয়স্কদের মোবাইল আসক্তির জন্য সবচেয়ে বেশি ঝুঁকি রয়েছে।

২০০০ এর দশকের শেষের দিক থেকে স্মার্টফোনের ব্যবহার উল্লেখযোগ্যভাবে বৃদ্ধি পেয়েছে। ২০১৯ সালের পরিচালনায়, বিশ্বব্যাপী মোট জনসংখ্যার শতকরা ৪১.৫ ভাগ মোবাইল ব্যবহার করে । ব্যাপক প্রযুক্তিগত অগ্রগতির কারণে, স্মার্টফোনের অত্যধিক ব্যবহার চীনের মতো এশিয়ান দেশগুলিতে একটি বড় হুমকি হয়ে দাঁড়িয়েছে।২০১৮ সাল পর্যন্ত বিশ্বে মোট নিবন্ধিত মোবাইল ব্যবহারকারীর সংখ্যা ৭০০ লক্ষ। ডিজিটাল মিডিয়ার অত্যধিক ব্যবহার চোখের সমস্যার কারণ হয়ে দাঁড়িয়েছে।বিশেষ করে এই সমস্যা অল্প বয়স্কদের হওয়ার সম্ভাবনা বেশি। এটি অনুমান করা হয়েছে যে ,ডিজিটাল মিডিয়ার অত্যধিক ব্যবহার করার ফলস্বরূপ ২০৫০ সালের মধ্যে বিশ্ব জনসংখ্যার শতকরা ৪৯.৮ ভাগ (৪.৮ বিলিয়ন) মায়োপিয়াতে আক্রান্ত হবে।

তথ্যসূত্র
---------

1. ↑  Panova, Tayana; Carbonell, Xavier (জুন ২০১৮)। "Is smartphone addiction really an addiction?"। *Journal of Behavioral Addictions*। **7** (2): 252–259। আইএসএসএন 2062-5871। ডিওআই:10.1556/2006.7.2018.49। পিএমআইডি 29895183। পিএমসি 6174603 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Csibi, Sándor; Griffiths, Mark D.; Demetrovics, Zsolt; Szabo, Attila (২০২১-০৬-০১)। "Analysis of Problematic Smartphone Use Across Different Age Groups within the 'Components Model of Addiction'"। *International Journal of Mental Health and Addiction* (ইংরেজি ভাষায়)। **19** (3): 616–631। আইএসএসএন 1557-1882। এসটুসিআইডি 162184024। ডিওআই:10.1007/s11469-019-00095-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Wang, Jian; Li, Mei; Zhu, Daqiao; Cao, Yang (২০২০-১২-০৮)। "Smartphone Overuse and Visual Impairment in Children and Young Adults: Systematic Review and Meta-Analysis"। *Journal of Medical Internet Research* (ইংরেজি ভাষায়)। **22** (12): e21923। ডিওআই:10.2196/21923। পিএমআইডি 33289673 `|pmid=` এর মান পরীক্ষা করুন (সাহায্য)। পিএমসি 7755532 অবাধে প্রবেশযোগ্য `|pmc=` এর মান পরীক্ষা করুন (সাহায্য)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নিউ ইয়র্ক শহরে জাতি সংঘের মহাসদর, বৃহত্তম আন্তর্জাতিক কূটনৈতিক সংস্থা।
Ger van Elk, *Symmetry of Diplomacy*, 1975, Groninger Museum.
ফরাসী কূটনৈতিক চার্লস মাউরিস দ্য ট্যালেয়ার‌্যান্ড-পেরীগোর্ডকে সর্বকালের সর্বশ্রেষ্ঠ একজন কূটনৈতিক ভাবা হয়।
**কূটনীতি** (ইংরেজি: Diplomacy) হচ্ছে আন্তর্জাতিক সম্পর্কবিদ্যার একটি শাখা যেখানে রাষ্ট্র ও রাষ্ট্র সম্পর্কিত প্রতিষ্ঠান গুলোর মধ্যে পারস্পরিক চুক্তি বা আলোচনা সর্ম্পকিত কলা কৌশল অধ্যয়ন করা হয়। সাধারণ অর্থে কূটনীতি হচ্ছে কোন রাষ্ট্রের পররাষ্ট্রনীতি বাস্তবায়নের লক্ষ্যে পরিচালিত সরকারি কার্যক্রম।

নামকরণ
------

বাংলা কূটনীতি শব্দটি কূট এবং নীতি শব্দের সন্ধিতে উৎপন্ন হয়েছে। কূট শব্দটির সমার্থক শব্দ হলো কুটিল, জটিল, কপট, মিথ্যা, কৌশলপূর্ণ ইত্যাদি। আর নীতি শব্দের সমার্থক শব্দ হল রীতি, নিয়ম, প্রথা ইত্যাদি। তাই কূটনীতি শব্দের অর্থ হলো কৌশলপূর্ণ নিয়ম। প্রধানত রাষ্ট্রের সঙ্গে রাষ্ট্রের পারস্পরিক সম্পর্ক, স্বার্থ বিষয়ক কর্মকান্ড বোঝাতে এই শব্দটি ব্যবহৃত হয়। 

কূটনীতির ইংরেজি প্রতিশব্দ ডিপ্লোম্যাসী'র উদ্ভব ঘটেছে প্রাচীন গ্রিক শব্দ হতে। গ্রীক "ডিপ্লোমা" শব্দটি থেকে "ডিপ্লোম্যাসী" শব্দটির সৃষ্টি বলে ধারণা করা হয়। ডিপ্লোমা শব্দটি গ্রীক ক্রিয়াশব্দ "ডিপ্লোন" থেকে এসেছে। ডিপ্লোন মানে হচ্ছে- ভাঁজ করা। ফ্রান্সে ১৭শতক থেকে বিদেশে অবস্থানকারী বাণিজ্যিক ও সরকারি প্রতিনিধি দলকে কূটনৈতিক দল বলা শুরু হয়।

কূটনীতি শব্দটি ১৭৯৬ সালে এডমন্ড বার্ক প্রচলিত ফরাসী শব্দ diplomatie থেকে প্রচলন হয়।বাংলা কূটনীতি শব্দটি সংস্কৃত শব্দ "কূটানীতি" থেকে আগত। প্রথম মৌর্য্য সম্রাট চন্দ্রগুপ্তের উপদেষ্টা চাণক্য কৌটিল্য’র নাম থেকে কূটানীতি শব্দটির উদ্ভব ঘটে।

গ্রন্থতালিকা
------------

* রোনাল্ড পিটার বার্সটন, *মডার্ন ডিপ্লম্যাসী*, পিয়ারসন এডুকেশন, ২০০৬, পৃস্টাঃ১
* হ্যারল্ড কিলসন, *ডিপ্লোম্যাসী* অক্সফোর্ড বিশ্ববিদ্যালয় প্রকামনা, ১৯৬৯, পৃষ্টাঃ১২
* জি আর বেরিজ, *ডিপ্লোম্যাসীঃ থিওরী অ্যান্ড প্র্যাকটিস*, প্যালগ্রেইভ, ২০০২।

বহিঃসংযোগ
---------


উইকিমিডিয়া কমন্সে **কূটনীতি** সংক্রান্ত মিডিয়া রয়েছে।

উইকিউক্তিতে ***Diplomacy*** সম্পর্কিত উক্তির সংকলন রয়েছে।

* U.S. Dept. of State Foreign Affairs Handbook - Using Diplomatic Notes
* Frontline Diplomacy: The Foreign Affairs Oral History Collection of the Association for Diplomatic Studies and Training — American diplomats describe their careers on the American Memory website at the Library of Congress
ইয়োশিনো পর্বতের চেরি ব্লসম অনেক নাটক ও ওয়াকা কবিতার বিষয়বস্তু।শরৎকালের ম্যাপল পাতা (মোমিজি), কোয়া পর্বতের কনগোবু-জি, একটি ইউনেস্কো বিশ্ব ঐতিহ্যবাহী স্থান।
**জাপানের জলবায়ু** প্রধানত নাতিশীতোষ্ণ প্রকৃতির। তবে উত্তর থেকে দক্ষিণে জলবায়ুর মধ্যে বিরাট পার্থক্য পরিলক্ষিত হয়। জাপানের ভৌগোলিক বৈশিষ্ট্যগুলি ছয়টি প্রধান জলবায়ু অঞ্চলের মধ্যে বিভাজিত হয়েছে। এগুলি হল: হোক্কাইডো, জাপান সাগর, কেন্দ্রীয় উচ্চভূমি, সেতো অন্তর্দেশীয় সাগর, প্রশান্ত মহাসাগর ও র্যু ক্যু দ্বীপপুঞ্জ। সর্ব উত্তরে অবস্থিত অঞ্চল হোক্কাইডোতে আর্দ্র মহাদেশীয় জলবায়ু দেখা যায়। এখানে শীতকাল দীর্ঘ ও শীতল এবং গ্রীষ্মকাল খুব উষ্ণ থেকে শীতল। এখানে ভারি বৃষ্টিপাত দেখা যায় না। তবে শীতকালে দ্বীপগুলি শীতকালে গভীর তুষারের চাদরে আচ্ছাদিত হয়ে যায়।

জাপান সাগর অঞ্চলটি হোনশুর পশ্চিম উপকূলে অবস্থিত। এখানে উত্তরপশ্চিম শীতকালীন বায়ুর প্রভাবে ভারি তুষারপাত ঘটে। গ্রীষ্মকালে এই অঞ্চলটি প্রশান্ত মহাসাগরীয় এলাকার তুলনায় শীতলতর থাকে। যদিও কখনও কখনও ফন বায়ুর প্রভাবে এই অঞ্চলটি অত্যধিক উষ্ণ হয়ে পড়ে। কেন্দ্রীয় উচ্চভূমি অঞ্চলে অন্তর্দেশীয় আর্দ্র মহাদেশীয় জলবায়ু লক্ষিত হয়। এখানে গ্রীষ্মে ও শীতে এবং দিনে ও রাতে তাপমাত্রার বিরাট পার্থক্য দেখা যায়। এই অঞ্চলে হালকা বৃষ্টিপাত হয়। যদিও শীতকালে সাধারণত তুষারপাত ঘটে। চুউগোকু ও শিকোকু অঞ্চলের পার্বত্য এলাকা সেতো অন্তর্দেশীয় সাগর অঞ্চলকে মৌসুমি বায়ুর হাত থেকে রক্ষা করে। ফলে এই অঞ্চলে সারা বছরই আবহাওয়া মনোরম থাকে।

প্রশান্ত মহাসাগরীয় উপকূল অঞ্চলে আর্দ্র উপক্রান্তীয় জলবায়ু দেখা যায়। এখানে শীতকাল তীব্র নয়। মাঝে মাঝে এখানে তুষারপাত হয়। অন্যদিকে দক্ষিণপূর্ব মৌসুমী বায়ুর প্রভাবে গ্রীষ্মকাল উষ্ণ ও আর্দ্র। র্যু ক্যু দ্বীপপুঞ্জের জলবায়ু উপক্রান্তীয় প্রকৃতির। এখানে শীতকাল উষ্ণ এবং গ্রীষ্মকাল তীব্র উষ্ণ। এই অঞ্চলে প্রধানত বর্ষাকালে অত্যন্ত ভারি বৃষ্টিপাত হয়।

জাপানের গড় শীতকালীন তাপমাত্রা ৫.১ °সে (৪১.২ °ফা) এবং গড় গ্রীষ্মকালীন তাপমাত্রা ২৫.২ °সে (৭৭.৪ °ফা)। জাপানের সর্বকালীন সর্বোচ্চ তাপমাত্রা—৪০.৯ °সে (১০৫.৬ °ফা)—নথিভুক্ত হয়েছিল ২০০৭ সালের ১৬ অগস্ট। ওকিনাওয়ায় প্রধান বর্ষা ঋতু শুরু হয় মে মাসের গোড়ার দিকে। বৃষ্টি রেখা ধীরে ধীরে উত্তর দিকে সরতে সরতে জুলাই মাসের শেষ দিকে হোক্কাইডোয় এসে উপস্থিত হয়। হোনশুর অধিকাংশ অঞ্চলে বর্ষাকাল শুরু হয় জুন মাসের মাঝামাঝি সময় এবং স্থায়ী হয় ছয় সপ্তাহের জন্য। গ্রীষ্মকালের শেষ দিকে এবং শরৎকালের গোড়ার দিকে টাইফুন ঝড় ভারি প্রায়শই ভারি বৃষ্টিপাত ঘটায়।

আরও দেখুন
---------

জাপান এর অর্থনীতি

তথ্যসূত্র
---------

1. 1 2 3  Karan, Pradyumna Prasad; Gilbreath, Dick (২০০৫)। *Japan in the 21st century*। University Press of Kentucky। পৃষ্ঠা 18–21, 41। আইএসবিএন 0-8131-2342-9।
2. ↑  "Climate"। JNTO। ১৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ মার্চ ২, ২০১১।
3. ↑  "Gifu Prefecture sees highest temperature ever recorded in Japan – 40.9"। Japan News Review Society। আগস্ট ১৬, ২০০৭। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ১৬, ২০০৭।
4. ↑  "Essential Info: Climate"। JNTO। ১৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ১, ২০০৭।

বহিংসংযোগ
---------

টেমপ্লেট:জাপান
**জাপানের রাজকীয় মোহর**কে *চন্দ্রমল্লিকা (ক্রিসেনথিমাম) সিলও (菊紋)* বলা হয়। মোহরটি যেসব নামে সর্বাধিক পরিচিত তা হল **চন্দ্রমল্লিকা পুষ্প মোহর (菊花紋, 菊花紋章, *kikukamon, kikukamonshō*)** বা **রাজকীয় চন্দ্রমল্লিকা মোহর (菊の御紋, *kikunogomon*)**। এটি এক জাতীয় প্রতীক বা ক্রেস্ট হিসেবে জাপানের সম্রাট এবং রাজকীয় পরিবার সদস্যরা ব্যবহার করে। এটি জাপানি সরকার কর্তৃক ব্যবহৃত সরকারি প্রতীকের  **(菊紋,*কিকুমন* )** বিকল্প হিসাবে ব্যবহৃত হয়।

ইতিহাস
------

মেইজি যুগে জাপানের সম্রাট ব্যতীত আর কারোরই রাজকীয় মোহর ব্যবহার করার অনুমতি ছিল না।

তিনি ১৬টি পাপড়ি বিশিষ্ট চন্দ্রমল্লিকা ফুলের মোহর ব্যবহার করতেন। মোহরটির প্রথম সারির পেছনে অন্য একটি সারি অর্ধাংশ লক্ষ্য করা যায়। কিন্তু রাজ পরিবারের প্রতিটি সদস্য সীলটির কিছুটা ভিন্ন সংস্করণ ব্যবহার করতেন। শিন্তো মন্দিরগুলি তাদের নিজস্ব প্রতীকগুলিতে এই মোহরটিকে ব্যবহার করত। জাপানের পূর্ব ইতিহাস হতে পাওয়া যায় ১৩৩৩ সালে শোগুনেটের সম্রাট গো-দায়েগো নিজেকে উত্তর কোর্টের সম্রাট ক্যাগন থেকে আলাদা করার জন্য সতেরো পাপড়ির সিল ব্যবহার করতেন। শাস্তিস্বরূপ তাকে নির্বাসন দেওয়া হয়।[]
[  ]

বিবরণ
-----

প্রতীকটি হলুদ বা কমলা চন্দ্রমল্লিকা (ক্রিসেনথিমাম) যা কালো বা লাল দাগরেখা দ্বারা পটভূমি থেকে পৃথক করা থাকে। এটির কেন্দ্রীয় গোল অংশটি ১৬ টি পাপড়ি বিশিষ্ট একটি চন্দ্রমল্লিকা ফুলের অংশ। ১৬টি পাপড়ি বিশিষ্ট ফুলের পিছনের সেটটির উপরের প্রান্ত দৃশ্যমান। ক্রাইসান্থেমামের অর্ডার অফ ব্যাজে এই মোহর ব্যবহার করা হয়।

জাপানের রাজ পরিবারের অন্যান্য সদস্যরা ১৪টি একক পাপড়ি বিশিষ্ট ক্রাইসান্থেমামের একটি সংস্করণ ব্যবহার করেন। অন্যদিকে ১৬টি একক পাপড়িসহ মোহরটি জাতীয় আইনসভার সদস্যদের পিন, অর্ডার, পাসপোর্ট এবং অন্যান্য সামগ্রীতে ব্যবহৃত হয় যা সম্রাটের প্রতিনিধিত্ব ও কর্তৃত্ব বহন করে। সাম্রাজ্যের প্রতীকটি রাজকীয় পরিবারের পরিচায়ক হিসাবেও ব্যবহৃত হয়।

ছবিঘর
-----

* জাপানি পাসপোর্টের প্রচ্ছদে ব্যবহৃত ইম্পেরিয়াল সিল জাপানি পাসপোর্টের প্রচ্ছদে ব্যবহৃত ইম্পেরিয়াল সিল
* কায়টানাবে, কিয়োটোর একটি সমাধির দরজায় ইম্পেরিয়াল সিল কায়টানাবে, কিয়োটোর একটি সমাধির দরজায় ইম্পেরিয়াল সিল
* মিকাসার যুদ্ধজাহাজের সম্মুখপ্রান্তে মিকাসার যুদ্ধজাহাজের সম্মুখপ্রান্তে

আরও দেখুন
---------

* জাপানের জাতীয় সিল
* ক্রিস্যান্থেমাম সিংহাসন
* কোরিয়ার ইম্পেরিয়াল সিল
* মাঞ্চুকুওয়ের ইম্পেরিয়াল সিল
* ক্রিসান্থেমামের অর্ডার
* সোম (প্রতীক)

তথ্যসূত্র
---------

1. ↑  "皇室儀制令(1926(Taisho Era 15)皇室令第7号)"। ২০০৭-০৮-০৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০১।

বহিঃসংযোগ
---------

* উইকিমিডিয়া কমন্সে জাপানের রাজকীয় মোহর সম্পর্কিত মিডিয়া দেখুন।
**গিটহোর্ন** (ওলন্দাজ উচ্চারণ: [ˈɣitɦoːrn]) নেদারল্যান্ডের ওভেরিসসেল প্রদেশের একটি শহর। এই শহরের জনসংখ্যা মাত্র ২৬২০ জন। শহরটি স্টেনউইজকারল্যান্ড পৌরসভায় অবস্থিত, যা স্টেনউইজক থেকে ৫ কিমি দক্ষিণ-পশ্চিমে। গিটহোর্নকে প্রায়ই "ছোট ভেনিস" বা "নেদারল্যান্ডসের ভেনিস" হিসাবে উল্লেখ করা হয়।

ইতিহাস
------

গিটহোর্ন পুর্বে পথচারীদের বিশ্রামের জন্য ব্যবহার করা হতো। তবে এখন এর পরিচয় ভিন্ন হয়ে উঠেছে। এই ছোট্ট জায়গাটি স্থানীয় ভাবে বিখ্যাত হয়ে ওঠে এর প্রাকৃতিক সৌন্দর্য্যের কারণে। ১৯৫৮ সালের এর খ্যাতি আরো ছড়িয়ে যায়, যখন বিখ্যাত ডাচ চলচ্চিত্র নির্মাতা বার্ট হান্সত্রা তার বিখ্যাত কমেডি চলচ্চিত্র *ফ্যানফেয়ার*  এর চিত্রধারন গিটহোর্নে করেন। গিটহোর্নের পুরনো অংশে কোন রাস্তা ছিলো না, যদিও একটি সাইকেল চলাচলের পথ অবশেষে যোগ করা হয়েছে। সমস্ত পরিবহন পানিপথে সম্পন্ন করা হতো। গিটহোর্নে প্রচুর নদী ও খাল দীর্ঘ পানিপথ তৈরী করেছে। 

গিটহোর্ন পূর্বে একটি পৃথক পৌরসভা ছিল। ২০০১ সালে স্টেনউইজকের সাথে এর একত্রীকরণ হয়।

পর্যটন
------

মুলত পর্যটননগরী হিসেবে গিটহোর্ন বিখ্যাত হলেও এর পুরাতন অংশে পর্যটনের প্রভাব অনেক কমই পড়েছে। এই শহরে এখনও সম্পূর্ণরূপে সমস্ত খাল ও নদীতে প্রবেশযোগ্য নৌকায় করে এক জায়গা থেকে আরেক জায়গায় যাওয়া হয়। তাই সাধারণভাবে একে উত্তরের ভেনিস বা *ভেনিস অব নেদারল্যান্ডস*. বলা হয়ে থাকে। গিটহোর্নে অপ্রশস্ত খালগুলোর ওপর সর্বমোট ১৮০টি সেতু আছে।

চীনা পর্যটকদের কাছে স্থানটি খুব জনপ্রিয়। প্রতি বছর প্রায় ২ লক্ষ চীনা পর্যটক এখানে বেড়াতে আসে।

* 
*

তথ্যসূত্র
---------

1. ↑  বিজ্ঞাপন van der Meer এবং Onno Boonstra, টেমপ্লেট:Repertorium Nederlandse Gemeenten
2. ↑  "Giethoorn travel guide"। ২০১২-০৭-২৮ তারিখে মূল থেকে আর্কাইভ করা। সংগ্রহের তারিখ ২০০৮-০৬-২০।
3. ↑  "Photos from Giethoorn, Venice of the Netherlands"। ২০০৮-০৪-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৬-২০।
4. ↑  "Holland.com Giethoorn guide"। সংগ্রহের তারিখ ২০১৪-০২-১১।
5. ↑  ডাচ: Chinezen in Nederland, Connexion
***নর্দার্ন রোডেশিয়া গভার্নমেন্ট গেজেট*** ছিল উত্তর রোডেশিয়ার সরকারি গেজেট।

উত্তর-পূর্ব এবং উত্তর-পশ্চিম রোডেশিয়া উত্তর রোডেশিয়াতে একীভূত হলে *গেজেটটি উত্তর-পূর্ব রোডেশিয়া* *গেজেটকে* প্রতিস্থাপন করে। উত্তর-পশ্চিম রোডেশিয়ার জন্য কোন গেজেট ছিল না। 

১৯১১ থেকে ব্রিটিশ দক্ষিণ আফ্রিকা কোম্পানি দ্বারা *গেজেট* প্রকাশিত হয়েছিল  যতক্ষণ না ১৯২৪ সালে ঔপনিবেশিক অফিস দ্বারা উত্তর রোডেশিয়ার দায়িত্ব গ্রহণ করা হয়।  এটি ১৯৬৪ সালে স্বাধীনতার আগ পর্যন্ত অব্যাহত ছিল যখন এটি *জাম্বিয়ান গভার্নমেন্ট গেজেট* দ্বারা প্রতিস্থাপিত হয়েছিল।

তথ্যসূত্র
---------

1. 1 2  "Government *Gazettes* for Northern Rhodesia" by Andrew Roberts in *History in Africa*, Vol. 16 (1989), pp. 397-400.
2. ↑  Meebelo, Henry S. (১৯৭১)। *Reaction to Colonialism: A Prelude to the Politics of Independence in Northern Zambia 1893-1939*। Manchester: Manchester University Press। পৃষ্ঠা 292। আইএসবিএন 978-0-7190-1029-3।
3. ↑  NORTHERN RHODESIA (BRITISH PROTECTORATE) CRL Foreign Official Gazette Database, 2014. Retrieved 16 May 2014. Archived here.
একটি সাধারণ আধুনিক অফিসএকটি সাধারণ কার্যালয়
একটি আধুনিক কার্যালয়একটি আধুনিক কার্যালয়
আধুনিক ধারার সৃজনশীল কার্যালয়: একত্রিত কর্মস্থলআধুনিক ধারার সৃজনশীল কার্যালয়: একত্রিত কর্মস্থল
বাংলাদেশের একটি জেলা প্রশাসকের কার্যালয়বাংলাদেশের একটি জেলা প্রশাসকের কার্যালয়
**ভূমিকা :-** কার্যালয় এমন একটি স্থান যেখানে একটি প্রতিষ্ঠানের কর্মচারীরা সংস্থার উদ্দেশ্য এবং লক্ষ্যগুলিকে সমর্থন ও উপলব্ধি করার জন্য প্রশাসনিক কাজ সম্পাদন করে। আধুনিক পরিভাষায় একটি কার্যালয় সাধারণত এমন একটি অবস্থান যেখানে অধীনস্থ কর্মীরা তাদের কার্য সম্পাদন করে।

একটি **কার্যালয়** সাধারণত একটি কক্ষ বা যায়গা যেখানে কর্মকর্তা-কর্মচারীরা সংস্থার পরিকল্পনা এবং লক্ষ্যগুলি বাস্তবায়ন করার জন্য প্রশাসনিক কাজ সম্পাদন করে। একটি কার্যালয় একটি স্থাপত্য এবং নকশার সমন্বয়: যা খুব ছোট্ট এমনকি ব্যবসাক্ষেত্রের কোণায় অবস্থিত একটি বেঞ্চ থেকে শুরু করে ভবনের একটি তলা, পুরো একটি ভবন, এমনকি একাধিক ভবনের সম্বয়েও গঠিত হতে পারে।

#### মূল উদ্দেশ্য

কার্যালয় পরিমণ্ডলের মূল উদ্দেশ্য হ'ল এখানকার মানুষদের কাজ সম্পাদনে সহায়তা করা। কার্যালয়ে কাজের জায়গাগুলি সাধারণত পড়া, লেখার এবং কম্পিউটারের কাজের মতো প্রচলিত ক্রিয়াকলাপের জন্য ব্যবহৃত হয়। স্বতন্ত্র কাজ ছাড়াও, সভাকক্ষ, সময় কাটানোর জায়গা, ফটোকপি এবং ফাইল সংরক্ষণের জন্য জায়গা থাকতে পারে। কিছু কার্যালয়ের একটি রান্নাঘরও থাকতে পারে।

(১) একটি কার্যালয়ের প্রধান উদ্দেশ্য হল কার্য সম্পাদনে তার দখলকারীদের সমর্থন করা। কার্যালয়ে স্থানগুলি সাধারণত কার্যালয়ের প্রচলিত ক্রিয়াকলাপ যেমন- পড়া, লেখা এবং কম্পিউটারের কাজের জন্য ব্যবহৃত হয়।

(২) প্রাথমিকভাবে প্রশাসনিক এবং ব্যবস্থাপক কর্মীদের জন্য একটি কর্মক্ষেত্র এবং কাজের পরিবেশ প্রদান করাই হল কার্যালয় স্থানের প্রধান উদ্দেশ্য। প্রধান পরিচালন কর্মকর্তা কার্যালয় ভবনের প্রশাসন ও রক্ষণাবেক্ষণ পরিচালনার দায়ীত্বে থাকেন।

#### কর্মক্ষেত্র

কার্যালয়ে কর্মক্ষেত্রগুলি সাধারণত কার্যালয়ের প্রচলিত ক্রিয়াকলাপের সাথে যুক্ত। যেমন –

* (১) মুক্ত কার্যালয়
* (২) দলগত কর্মক্ষেত্র
* (৩) ঘনক্ষেত্র
* (৪) ব্যক্তিগত কার্যালয়
* (৫) যৌথ কার্যালয়
* (৬) দলগত কক্ষ
* (৭) অধ্যয়ন কক্ষ
* (৮) মিটিং ক্ষেত্র
* (৯) সংরক্ষণ ক্ষেত্র
* (১০) মুদ্রণ ও অনুলিপি এলাকা
* (১১) মেইল এলাকা
* (১২) ক্যান্টিন
* (১৩) বিরতি এলাকা
* (১৪) দেরাজ এলাকা
* (১৫) গ্ৰন্থাগার
* (১৬) অপেক্ষার জায়গা

##### আধুনিক প্রয়োজনীয়তা

কার্যালয়ের জন্য কিছু আধুনিক প্রয়োজনীয়তা আছে। এই প্রয়ােজনীয়তা আইনী বা প্রযুক্তিগত হতে পারে। পাশাপাশি নিরাপত্তা, বিন্যাসের নমনীয়তাও বিশেষ জরুরী।

**উপসংহার :-** একটি কার্যালয় কাঠামো বা প্রতিটি কার্যালয়ের সাধারণত একটি অভ্যর্থনা এলাকা, এক বা একাধিক মিটিং কক্ষ, একক বা পরিকল্পিত কর্মক্ষেত্র এবং সেই সাথে বাথরুম অবশ্যই থাকবে।

আরও দেখুন
---------

তথ্যসূত্র
---------

"How the office was invented". BBC. Archived from the original on 2013-07-22. Retrieved 2012-12-17.

বহিঃসংযোগ
---------
বর্তমান ইকুয়েডরের মানচিত্রে ভালদিভিয়া-সংস্কৃতির কেন্দ্রগুলির অবস্থান
চাভিন সংস্কৃতি যদি এক অর্থে কারাল-সুপে সভ্যতার উত্তরাধিকার বহন করে থাকে, লাস ভেগাস সংস্কৃতির সরাসরি উত্তরাধিকার বর্তায় **ভালদিভিয়া সংস্কৃতির** উপর। তবে এই দুই প্রাচীন সংস্কৃতি সময়ের হিসেবে পরস্পর সরাসরি যুক্ত ছিল না, বরং একের বিলোপ ও অপরের উদ্ভবের মধ্যে প্রায় ৬০০ বছরের ব্যবধান পরিলক্ষিত হয়। বর্তমান ইকুয়েডরের গুয়াইয়াস প্রদেশের সান্তা এলেনা উপদ্বীপের ভালদিভিয়া শহরের কাছে নব্যপ্রস্তরযুগীয় এই সংস্কৃতির কেন্দ্রগুলি প্রথম আবিস্কৃত হয়েছিল বলে তার এই নাম। খ্রিস্টপূর্ব ৩৫০০ - ১৮০০ অব্দের মধ্যে ইকুয়েডরের পশ্চিম উপকূল বরাবর এই সংস্কৃতির বিকাশ ঘটে। সেই হিসেবে এই সংস্কৃতি ছিল দক্ষিণে বিকশিত ও উন্নত কারাল সভ্যতারই সমসাময়িক। তবে কারাল সভ্যতার মতো এখানে কোনও বৃহৎ শহর গড়ে ওঠা বা জটিল প্রশাসনিক কর্মকাণ্ডের তেমন নিদর্শন পাওয়া যায় না। গুয়াইয়াস, লস রিওস, মানাবি এবং এল ওরো প্রভৃতি প্রদেশে লা সেন্তিনেলা, লা লোরা, পুয়েব্লো নুয়েভো, সান ইসিদ্রো, সান পাবলো, প্রভৃতি স্থানে এই সভ্যতার প্রায় ১৫০টি কেন্দ্র খুঁজে পাওয়া গেছে।

ইকুয়েডরীয় প্রত্নতত্ত্ববিদ এমিলিও এস্ত্রাদা ১৯৫৬ সালে প্রথম এই সংস্কৃতির নিদর্শন আবিষ্কার করেন। এরা মৃৎপাত্র তৈরি করতে জানতো; এদের তৈরি মৃৎপাত্রগুলিতে প্রথমদিকে সুক্ষতার যথেষ্ট অভাব পরিলক্ষিত হলেও ক্রমে ক্রমে এরা এতে খুবই দক্ষ হয়ে ওঠে। পরবর্তী সময়ে তৈরি এদের রঙীন, পালিশযুক্ত ও সুক্ষ কারুকার্যতে পরিপূর্ণ পাত্রগুলি তার সাক্ষ বহন করে। এদের জীবনযাত্রার মূল ভিত্তি ছিল কৃষি ও মৎসশিকার। মেইজ, কাসাভা, বিনস, স্কোয়াশ, তুলো, প্রভৃতি ছিল তাদের প্রধান ফসল। সমুদ্র উপকূল, খাঁড়ি ও নদী থেকে তারা মাছও ধরতো। তুলো থেকে তারা কাপড় তৈরি করতো।

ভালদিভিয়ার মানুষের থাকার জায়গারও একটি অদ্ভুত বৈশিষ্ট্য আছে। কোনও একটি জায়গাকে কেন্দ্র করে সাধারণত বৃত্তাকারে বা উপবৃত্তাকারে বাড়িগুলিকে সাজিয়ে তাদের বসতিগুলি গড়ে উঠেছিল। এখনও পর্যন্ত আবিষ্কৃত সবচেয়ে বড় ভালদিভীয় বসতিটি প্রায় ১০ হেক্টর জমির উপর গড়ে উঠেছিল। সেখানে যতদূর সম্ভব প্রায় ৩০০ মানুষ বসবাস করতো। তাদের বাড়িগুলিও ছিল বৃত্তাকার, উপবৃত্তাকার বা কিছুটা U-আকৃতির। এদের তৈরি *ভেনাস* মূর্তিগুলিও বিশেষভাবে বিখ্যাত। আরও উল্লেখ্য, এই মূর্তিগুলি প্রতিটিই আলাদা আলাদা ব্যক্তির - কোনও দেবীমূর্তি নয়। মূর্তিগুলি সাধারণত মাটি দিয়েই তৈরি হত।

তথ্যসূত্র
---------

1. ↑  Raymond, J. Scott: "Ceremonialism in the Earrly Formative of Ecuador". *Senri Ethnological Studies*. 37, 1993. পৃঃ - ২৫ – ৪৩।
পশ্চিম আফ্রিকা বা ঐতিহাসিক গিনি অঞ্চল
**গিনি** (ইংরেজি: Guinea) আফ্রিকার পশ্চিম অংশে গিনি উপসাগরের উপকূলবর্তী অঞ্চলের ঐতিহাসিক নাম। এটি উত্তরে সহিল পর্যন্ত বিস্তৃত।

ঐতিহাসিকভাবে সাহারা-নিম্ন আফ্রিকার এই অঞ্চলটিই ইউরোপীয়দের সাথে প্রথম বাণিজ্য শুরু করে। হাতির দাঁত, সোনা এবং ক্রীতদাস বেচে অঞ্চলটি ধনী হয়ে ওঠে, এবং ১৮শ ও ১৯শ শতকে এখানে অনেকগুলি রাজ্য গড়ে ওঠে। এই রাজ্যগুলি সহিলের বিশাল রাজ্যগুলির চেয়ে আকারে ছোট হলেও এগুলিতে জনবসতির ঘনত্ব ছিল অনেক বেশি এবং অনেক বেশি কেন্দ্রীয়ভাবে নিয়ন্ত্রিত ও প্রযুক্তিগতভাবে উন্নত ছিল। এই রাজ্যগুলির উপস্থিতির কারণে আফ্রিকার অন্যান্য অঞ্চলের চেয়ে এখানে উপনিবেশবাদী ইউরোপীয়রা বেশি বাধার সম্মুখীন হয়। এ কারণে ১৯শ শতকের একেবারে শেষে এসে অঞ্চলটি ইউরোপীয়দের করায়ত্ত হয়।

গিনি নামটি বার্বার ভাষার "aginaw" শব্দটি থেকে পর্তুগিজ হয়ে বিভিন্ন ইউরোপীয় ভাষায় প্রবেশ করেছে। এটির আদি অর্থ ছিল "কালো", অর্থাৎ "কৃষ্ণাঙ্গদের দেশ"।

গিনি অঞ্চলকে অনেক সময় নিম্ন গিনি এবং ঊর্ধ্ব গিনি --- এই দুই অঞ্চলে ভাগ করা হয়। নিম্ন গিনি অঞ্চলটি আফ্রিকার সবচেয়ে ঘনবসতিপূর্ব একটি অঞ্চল। এটি দক্ষিণ নাইজেরিয়া, বেনিন, টোগো এবং ঘানা নিয়ে গঠিত। অন্যদিকে ঊর্ধ্ব গিনি অঞ্চলটি অনেক কম জনঅধ্যুষিত; এটি কোত দিভোয়ার থেকে গিনি বিসাউ পর্যন্ত বিস্তৃত।

অতীত শতকের ইউরোপীয় বণিকেরা গিনি অঞ্চলটিকে রপ্তানিকৃত দ্রব্যের উপর ভিত্তি করে কয়েকটি ভাগে ভাগ করেছিল। বেনিন ও নাইজেরিয়ার পূর্ব অংশটির নাম দেয়া হয়েছিল ক্রীতদাস উপকূল (Slave Coast), বর্তমান ঘানা অঞ্চলটির নাম দেওয়া হয়েছিল স্বর্ণ উপকূল (Gold Coast), আর এর পশ্চিমে ছিল হাতির দাঁতের উপকূল (Ivory Coast)। এরও পশ্চিমে বর্তমান লাইবেরিয়া ও সিয়েরা লিওন অঞ্চলটি পরিচিত ছিল মরিচ উপকূল (Pepper Coast) বা শস্য উপকূল (Grain Coast) নামে।

গিনি অঞ্চলের রাষ্ট্রসমূহ
------------------------

* বেনিন
* কোত দিভোয়ার
* বিষুবীয় গিনি
* ঘানা
* গিনি
* গিনি-বিসাউ
* লাইবেরিয়া
* সিয়েরা লিওন
* টোগো
* দক্ষিণ নাইজেরিয়া
* পশ্চিম ক্যামেরুন

আরও দেখুন
---------

* গিনি উপসাগর
* পশ্চিম আফ্রিকা
**ভালদেতে ইদ্রিজি** হলেন একজন কসোভীয় নারী, যিনি দেশটিতে সিভিকস প্লাটফর্মে এক্সিকিউটিভ ডিরেক্টর হিসেবে কর্মরত আছেন।

জীবনী
-----

ভালদেতে ইদ্রিজি ১৯৭৩ সালে জন্মগ্রহণ করেন। তিনি কসোভোতে মিত্রোভিকা নামের একটি বেসরকারি সংস্থা প্রতিষ্ঠা করেছেন। সংস্থাটি কসোভোর উত্তরাংশের মিত্রোভিকা অঞ্চলে শান্তি ও সাম্প্রদায়িক সম্প্রীতি প্রতিষ্ঠার জন্য কাজ করে চলেছে। ২০০৮ সালে কসোভোর স্বাধীনতা লাভের পূর্বে , মিত্রোভিকা ছিল কসোভোর একমাত্র সংগঠন, যা দেশটির আলবেনীয় ও সার্বীয় জাতিসত্তার মানুষদের মাঝে সৌহার্দ্য সৃষ্টিতে কাজ করেছে।

আলবেনীয় জাতিসত্তার ভালদেতে ইদ্রিজিকে ১৯৯৯ সালে কসোভোর মিত্রোভিকায় সার্বীয় বাহিনীর আগ্রাসন শুরু হলে বাস্তুচ্যুত হতে হয়েছিল। ভালদেতে ইদ্রিজি কসোভোর সার্বীয় জাতিসত্তার মানুষদের সহায়তা করে থাকেন বলে দেশটির আলবেনীয় জাতিগোষ্ঠীর দুষ্কৃতকারীর নিকট থেকে মৃত্যুর হুমকিও পেয়েছেন।

ভালদেতে ইদ্রিজি ২০১১ সালে কসোভোর সিভিকস প্লাটফর্মে এক্সিকিউটিভ ডিরেক্টর পদে যুক্ত হন। সিভিকস প্লাটফর্ম দেশটিতে সৌহার্দ্যপূর্ণ পরিবেশ সৃষ্টি করতে কাজ করে চলেছে।

পুরস্কার
--------

ভালদেতে ইদ্রিজি ২০০৮ সালে আন্তর্জাতিক সাহসী নারী পুরস্কার এবং ২০০৯ সালে সোরোপটিমিস্ট আন্তর্জাতিক শান্তি পুরস্কার লাভ করেন।

তথ্যসূত্র
---------

1. 1 2    ওয়েব্যাক মেশিনে আর্কাইভকৃত ২ জুলাই ২০১৮ তারিখে, Civikos, Retrieved 11 February 2017
2. ↑  "*oralhistorykosovo.org*"। ১৯ জুন ২০১৮ তারিখে মূল থেকে আর্কাইভ করা। সংগ্রহের তারিখ ১০ মে ২০১৯।
3. 1 2 3  "Kosovo's 'Woman of Courage' Bridges Ethnic Divide | WBUR & NPR"। ২৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১০ মে ২০১৯।
4. 1 2 3  "Valdete Idrizi | WISE Muslim Women"। ২০১৬-০৮-২১ তারিখে মূল থেকে আর্কাইভ করা। সংগ্রহের তারিখ ২০১৬-১২-০২।
5. 1 2 3  International Women of Courage Award Ceremony: 2008
6. ↑  "Valdete Idrizi wins Award - Community Building Mitrovica"। ২১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৯।
7. ↑  "International Women of Courage Award Ceremony: 2008"।
**সেলমা এলিয়ে কাভাফ** (জন্ম ১ জুলাই ১৯৬৩) হচ্ছেন তুরস্কের একজন রাজনীতিবিদ। তিনি মহিলা ও পারিবার বিষয়ক প্রাক্তন প্রতিমন্ত্রী, এবং ক্ষমতাসীন ন্যায়বিচার ও উন্নয়ন দলের (একেএফ) ডেনিজলি নির্বাচনী এলাকার সংসদ সদস্য (একেপি)।

প্রারম্ভের জীবন ও কর্মজীবন
--------------------------

কাভাফ আঙ্কারা বিশ্ববিদ্যালয় এর ভাষা, ইতিহাস এবং ভূগোল অনুষদের টার্কোলজি বিভাগ থেকে স্নাতক করেছেন।
তিনি সাত বছর ধরে উভয় সরকারি ও বেসরকারি স্কুলে শিক্ষকতা করেছেন।

রাজনৈতিক কর্মজীবন
-----------------

ন্যায়বিচার ও উন্নয়ন দল (একেএফ) প্রতিষ্ঠার পর কভাফ ২০০২ সালে রাজনীতিতে যোগদান করেন।
নির্বাচনের পরে, কাভাফকে ন্যায়বিচার ও উন্নয়ন দলের নারী শাখার প্রতিষ্ঠাতা জেনারেল প্রেসিডেন্সি পদে উন্নীত করা হয়। এটি সাংগঠনিক অর্থে একটি তুর্কি রাজনৈতিক দলের প্রথম মহিলা সংগঠন।

২০০৭-এর নির্বাচনে, কাভাফ সংসদ সদস্য নির্বাচিত হন। তিনি ডেনিজলি থেকে নির্বাচিত প্রথম মহিলা সাংসদ। ১ মে ২০০৯-এ, তিনি এরদোগানের দ্বিতীয় মন্ত্রিসভায় নারী ও পরিবার বিষয়ক প্রতিমন্ত্রী হিসেবে নিযুক্ত হন। তিনি বলেছেন যে তিনি সমকামীতার বিরোধিতা করেন, নিজের ভাষায়: "আমি বিশ্বাস করি সমকামীতা একটি জৈবিক ব্যাধি, একটি রোগ। এটির চিকিৎসা করা প্রয়োজন।" তার মন্তব্যের জেরে বিতর্ক ছড়িয়ে পড়ে এবং তুরস্কের বিরোধী-সমকামী কর্মীরা এর প্রতিবাদ করে।

বহিঃসংযোগ
---------

* (তুর্কি) Selma Aliye Kavaf – Official Website
* (তুর্কি) Biography of Selma Aliye Kavaf at AK Party

তথ্যসূত্র
---------

1. ↑  'Homosexuality is a disease' says Turkish minister  ওয়েব্যাক মেশিনে আর্কাইভকৃত ২০১৭-১০-১০ তারিখে, "*Hürriyet*, March 7, 2010.
2. ↑  Turkish activists want minister tried for derogatory comments on gays, "*Deutsche Welle*, 16 March 2010.
3. ↑  "Activists protest Turkish minister's remarks about gays," *Hürriyet*, 15 April 2010.

| রাজনৈতিক দপ্তর
 |
| --- |
| **নতুন পদবী**অফিস প্রতিষ্ঠিত | **ন্যায়বিচার ও উন্নয়ন দলের নারী শাখার সভাপতি]**২০০২ – ১ মে ২০০৯ | উত্তরসূরীফাতমা শাহিন |
|
| পূর্বসূরীনিমেট কুবুক্কু | **প্রতিমন্ত্রী(নারী ও পরিবার বিষয়ক)**১ মে ২০০৯ – ৬ জুন ২০১১ | উত্তরসূরীফাতমা শাহিন***পরিবার ও সামাজিক নীতিমালা মন্ত্রী হিসেবে*** |
|

টেমপ্লেট:Erdogan II Cabinet
**ভাঁজো নাচ** ভারতের পশ্চিমবঙ্গের বীরভূম, সন্নিহিত পূর্ব বর্ধমান ও মুর্শিদাবাদ জেলায় 'বাঙালি হিন্দু' মহিলাদের একটি ব্রতাচারমূলক সারিনৃত্য। ভাদ্র মাসের শুক্লাদ্বাদশীর থেকে পরপর আটদিন ইঁদপূজা ও 'ভাঁজো' পাতাকে কেন্দ্র করে গান ও নৃত্য পরিবেশিত হয়।

বিবরণ
-----

হিন্দু বর্ষপঞ্জীর ভাদ্রমাসের শুক্লাদ্বাদশীতে এতদাঞ্চলের সব বয়সের মেয়েরা ইন্দ্র বা ইঁদপূজা করেন। পরদিন ইঁদতলার মাটির সঙ্গে ইঁদুরের গর্তের মাটি মিশিয়ে নতুন সরা বা পাকা তালের ঘুঞরিতে 'ভাঁজো' পাতা হয়; ঐ মাটিতে মিশিয়ে দেওয়া হয় মটর-সরষে-মুসুরি-শন ইত্যাদি শস্যবীজ।

এরপর আটদিন ধরে নিত্যপূজা চলে; ন'দিনের দিন জাগরণ ও পরে বিসর্জন। প্রতি সন্ধ্যায় ভাঁজো পূজায়, জাগরণ ও বিসর্জনের সময় ব্রতিনীরা 'ভাঁজো পাত্র'গুলি ঘিরে গান ও নৃত্য করেন। ইঁদতলার মাটি সংগ্রহ করতে গিয়ে দু'তিনটে গ্রাম বা পাড়ার মেয়েরা পরস্পর নাচের মাধ্যমে নকল যুদ্ধনৃত্যের ভঙ্গি করেন। সঙ্গত হিসাবে মাদল-ঢোল, বাঁশি, করতাল বা অন্যান্য গ্রাম্য বাদ্যযন্ত্র দ্রুতরয়ে বাজানোর সাথে সাথে নাচ ক্রমে উদ্দাম ও আকর্ষণীয় হয়ে ওঠে। নাচের সাথে গীত হওয়া একটি ছড়া:

গঙ্গার গর্ভে সরু সরু বালি  

ভাঁজোর মুখে ছটা,  

তুলে ধরো বালি

তথ্যসূত্র
---------

1. 1 2  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৪

| * দে
* স
বাংলার নৃত্য |
| --- |
| একক নৃত্য | 
* কালী নাচ
* ঘোড়া নাচ
* মুখা খেল

 |
| সারি নৃত্য | 
* কাঠি নাচ
* ছৌ নাচ
* ধামাইল
* রাবণকাটা নৃত্য
* রায়বেঁশে
* বাঘ নাচ
* মেছেনি খেল
* ভাঁজো নাচ
* বাউল নৃত্য
* যাদু নৃত্য
* গম্ভীরা নৃত্য
* রণপা নৃত্য
* ঢালী নৃত্য
* ডাণ্ডা নাচ

 |
২০১৭ সালের জুন মাস থেকে **ভারতে অব্যক্ত বা ব্যাখ্যাতীত চুল কাটা** বা **বিনুনি কাটার ঘটনা** রিপোর্ট করা হয়। ২০১৭ সালের ২৩ শে জুন প্রথম ব্যাপকভাবে নথিভুক্ত করা ঘটনা: এবিপি নিউজ রিপোর্ট করে, যে রাজস্থানের বিকানেরের এক ঘুমন্ত মহিলার চুল 'ডাইনী' কর্তৃক কেটে ফেলা হয়। ভারতজুড়ে, বিশেষ করে দিল্লি, বিহার, হরিয়ানা, উত্তরাখণ্ড, উত্তর প্রদেশ ও কাশ্মীরের মধ্যে একই ধরনের ঘটনা ক্রমবর্ধমানভাবে নথিভুক্ত করা হয়।

ভারত
----

### রাজস্থান

২০১৭ সালের ২৩ জুন এপিপি নিউজ জানিয়েছে, রাজস্থানের বিকানেরের এক মহিলার চুল ঘুমানোর সময় 'ডাইনী' কেটে ফেলেছিল। এরপর চুল কাটার ঘটনা এবং মহামারীর আশঙ্কা – বিশেষ করে রাজস্থানে – বেড়ে যায়। ঘটনা শুধু রাতে নয় দিনের বেলায়ও ঘটে।

২৩ শে জুনের ঘটনার তিন দিন আগে, যোধপুরের পিপাদ সিটিতে একই রকম একটি ঘটনা ঘটেছিল, যেখানে সকালে ঘুম থেকে ওঠার সময় একটি মেয়ের দেখতে পায় তার চুল কাটা হয়েছে। এই খবরটি প্রথম দৈনিক ভাস্কর প্রকাশিত হয়। হারিয়ে যাওয়া চুলের পাশাপাশি মেয়েটি তার শরীরের অন্যান্য অংশে আঘাতের চিহ্ন দেখিয়েছে।[কোন অংশ? ] যখন পুলিশ তদন্ত করে, তারা দেখতে পায় যে মেয়েটির চুল একটি ব্লেড দ্বারা কাটা হয়েছে। তবে তারা অপরাধীকে খুঁজে পায়নি।

*হিন্দুস্তান টাইমস* ২০১৭ সালের ৬ জুলাই রিপোর্ট করেছে যে একে অপরের অপরিচিত ১৩ বছর ও ১৪ বছর বয়সী রাজস্থানের দুই মেয়ে উভয়ই চুল কাটার ঘটনার শিকার হয়।

### উত্তর প্রদেশ

২০১৭ সালের আগস্টের শুরুতে, আলিগড় ও মুরাদাবাদ থেকে দুটি মামলা নথিভুক্ত করা হয়েছিল। বুলন্দশহরে চারটি ঘটনা ঘটে। কিন্তু পরে উত্তরপ্রদেশ (ইউপি) পুলিশ ও দিল্লি পুলিশ স্পষ্ট করে বলেছে যে ঘটনাগুলি কেবল গুজব। দ্য ইন্ডিয়ান এক্সপ্রেস নিউজ চ্যানেলের মতে, পুরো উত্তর ভারতে প্রায় ত্রিশটি মামলা দায়ের করা হয়েছিল।

এক ৬২ বছর বয়সী মহিলাকে ২ই আগস্ট আগ্রার গ্রামবাসীরা "ডাইনী" অপবাদে অভিযুক্ত করে হত্যা করেছিল, তারা অনুমান করেছিল উক্ত মহিলা মেয়েদের বিনুনি কেটেছিল। এনডিটিভি ইন্ডিয়া এই খবরটি ২০১৭ সালের ৩ আগস্ট প্রচার করে। শহর থেকে পালিয়ে যাওয়া ও ভিকটিমের প্রতিবেশী দুই সন্দেহভাজনের বিরুদ্ধে ইউপি পুলিশ হত্যা মামলা দায়ের করেছে।

তথ্যসূত্র
---------

1. ↑  "रात में लोगों की बाल काटने वाली 'चुड़ैल' का वायरल सच"। *ABP News* (ইংরেজি ভাষায়)। ২০১৭-০৬-২৩। ২০১৭-০৮-২১ তারিখে মূল থেকে আর্কাইভ করা। সংগ্রহের তারিখ ২০১৭-০৮-২২।
2. ↑  "रात में बाल काटने की अफवाह या सच्चाई, पुलिस के लिए पहेली"। *dainikbhaskar* (হিন্দি ভাষায়)। ২০১৭-০৬-২০। সংগ্রহের তারিখ ২০১৭-০৮-২৩। [*স্থায়ীভাবে অকার্যকর সংযোগ*]
3. ↑  "Rajasthan's scissorhands? Panic in villages after 'ghost' chops off women's hair"। *hindustantimes.com/* (ইংরেজি ভাষায়)। ২০১৭-০৭-০৬। সংগ্রহের তারিখ ২০১৭-০৮-২২।
4. ↑  "Fresh cases of mysterious hair-chopping surface in Aligarh, Moradabad and Bulandshahr"। *The Indian Express* (ইংরেজি ভাষায়)। ২০১৭-০৮-০৫। সংগ্রহের তারিখ ২০১৭-০৮-২২।
5. ↑  "Fresh cases of mysterious hair-chopping surface in Aligarh, Moradabad and Bulandshahr"। *The Indian Express* (ইংরেজি ভাষায়)। ২০১৭-০৮-০৫। সংগ্রহের তারিখ ২০১৭-০৮-২২।
6. ↑  "Woman Branded Witch, Killed In UP Amid 'Braid Cutting' Scare"। *m.ndtv.com* (ইংরেজি ভাষায়)। সংগ্রহের তারিখ ২০১৭-০৮-২৪।
**নব কুমার ভদ্র** (জন্ম ১৯৬৪) বাংলাদেশের একজন পরিচিত রিকশা চিত্রশিল্পী। রিকশা পেইন্ট বাংলাদেশের একটি ঐতিহ্যবাহী লোকশিল্প

জীবন ও কাজ
----------

নব কুমার রাজধানী ঢাকার পুরাতন শহরের শাখারি বাজারে জন্মগ্রহণ করেন।  সত্তরের দশকের শেষ দিকে ঢাকায় তার বাবার সঙ্গে সিনেমা হলের ব্যানার আঁকার কাজ শুরু করেন তিনি।  পরে প্রতিবেশী তাকে রিকশার পিছনের চিত্র আঁকার সঙ্গে পরিচয় করিয়ে দেন। তিনি ষষ্ঠ শ্রেণীতে পড়ার সময় স্কুল ছেড়ে দেন। দারিদ্র্য তাকে স্কুল চালিয়ে যেতে দেয়নি। তার প্রতিবেশী সিতেশ সুর,  যিনি একজন রিকশা চিত্রকর ছিলেন তাকে তার ছাত্র বানিয়েছিলেন। নব কুমার তাকে তার *ওস্তাদ* বা রিকশা পেইন্টিংয়ের ওস্তাদ বলে ডাকেন। তিনি শিল্প জগতে পা রাখেন ১৯৮৭ সালে।  তিনি ২৫ বছরেরও বেশি সময় ধরে এই পেশায় রয়েছেন।

তথ্যসূত্র
---------

1. 1 2  "'Summer in Colour' begins at Alliance Française"। *NTV*। ১৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২৩।
2. ↑  "Rickshaw painting exhibition at Alliance Française tomorrow"। *dailyasianage.com*।
3. ↑  "The quaint rickshaw art of Nobo Kumar Bhadra"। *observerbd.com*।
4. ↑  "Nobo Kumar's solo art show begins at AFD"। *The Independent*। Dhaka।
জেমদার **নন্দ সিং**, ভিসি, এমভিসি (২৪ সেপ্টেম্বর ১৯১৪ - ১২ ডিসেম্বর ১৯৪৭) ছিলেন ব্রিটিশ এবং কমনওয়েলথকে দেওয়া শত্রু বাহিনীর মুখোমুখি বীরত্বের জন্য সর্বোচ্চ ও মর্যাদাপূর্ণ পুরস্কার ভিক্টোরিয়া ক্রসের একজন ভারতীয় প্রাপক।

সামরিক ক্যারিয়ার
-----------------

দ্বিতীয় বিশ্বযুদ্ধের সময় ভারতীয় সেনাবাহিনীতে ১/১১শিখ রেজিমেন্টে ২৯ বছর বয়সে নায়েক ছিলেন। যখন নিম্নলিখিত কাজটি হয়েছিল যার জন্য তাঁকে ভিসি দেওয়া হয়েছিল।

১৯৪৪ সালের ১১/১২ মার্চ মংডু - বুথিডাং রোড, বার্মার (বর্তমানে মিয়ানমার), নায়েক নন্দ সিংকে আক্রমণের একটি শীর্ষস্থানীয় কমান্ডের নেতৃত্বে শত্রু দ্বারা অর্জিত অবস্থান পুনরায় দখল করার আদেশ দেওয়া হয়েছিল। তিনি তার ভারী মেশিনগান এবং রাইফেল ফায়ারের নিচে একটি খুব খাড়া ছুরিযুক্ত প্রান্তে নিয়ে গিয়েছিলেন এবং আহত হলেও প্রথম পরিখাটি ধরেন। এরপরে তিনি একা এগিয়ে গেলেন এবং মুখ এবং কাঁধে আবার আহত হয়েছিলেন, তবুও দ্বিতীয় এবং তৃতীয় পরিখাটি ধরেছিলেন।

### ভারত-পাকিস্তান যুদ্ধ

পরে তিনি স্বাধীনতা-পরবর্তী ভারতীয় সেনাবাহিনীতে জেমদার পদমর্যাদা অর্জন করেছিলেন এবং তাঁর সৈন্যদল ১ শিখই সর্বপ্রথম জম্মু ও কাশ্মীর অভিযানে বা ১৯৪৭ সালের ভারত-পাকিস্তান যুদ্ধে অংশ নিয়েছিল যেটি ১৯৪৭ সালের অক্টোবরে শুরু হয়েছিল ভারতীয় সৈন্যরা কার্যকর হওয়ার সাথে সাথে পাকিস্তান থেকে আক্রমণকারীদের দ্বারা জম্মু ও কাশ্মীর এর পরিকল্পিত আক্রমণ প্রতিহত করা।

১৯৪৭ সালের ১২ ডিসেম্বর নন্দ সিংহ কাশ্মীরের উরির পাহাড়ের একটি আক্রমণ থেকে তাঁর ব্যাটালিয়নটি উচ্ছেদ করতে একটি হতাশ কিন্তু সফল আক্রমণে তাঁর ডি কোম্পানির প্লাটুনের নেতৃত্ব দেন। নিকটতম কোয়ার্টারে মেশিনগান ফেটে তিনি মারাত্মকভাবে আহত হয়েছিলেন এবং যুদ্ধক্ষেত্রের বীরত্বের জন্য দ্বিতীয় সর্বোচ্চ ভারতীয় বীরত্বের সম্মাননা মরণোত্তরভাবে মহাবীর চক্রকে (এমভিসি) ভূষিত করেছিলেন। এটি ভিসি বিজয়ীর বার্ষিকীতে নন্দ সিংকে অনন্য করে তোলে।

পাকিস্তানীরা সিংকে তাঁর ভিসি ফিতার কারণে চিনতে পেরেছিল। তাঁর দেহ মুজফফারাবাদে নিয়ে যাওয়া হয়েছিল যেখানে একটি ট্রাকে ছড়িয়ে দিয়ে বেঁধে রাখা হয়েছিল এবং একটি লাউড স্পিকারের সাহায্যে এই শহর জুড়ে প্যারেড করা হয়েছিল যে এই ঘোষণা দেওয়া হয়েছিল যে এটি প্রতিটি ভারতীয় ভিসিদের পরিণতি হবে। পরে সৈনিকের মরদেহ একটি আবর্জনার ডাম্পে ফেলে দেওয়া হয়েছিল, এবং তা আর কখনও উদ্ধার করা হয়নি।

উত্তরাধিকার
-----------

নন্দ সিংহ পাঞ্জাবের মনসা জেলার গ্রাম বাহাদুরপুরের বাসিন্দা। তাঁর গ্রামের নিকটতম শহর বরটা, যেখানে একটি স্থানীয় বাসস্ট্যান্ডের নাম শহীদ নন্দ সিং ভিক্টোরিয়া বাস স্ট্যান্ড। ভাটিণ্ডাতে একটি মূর্তি (স্থানীয়ভাবে ফৌজি চক নামে পরিচিত) একটি স্মৃতিচিহ্ন হিসাবে দাঁড়িয়ে আছে।

তথ্যসূত্র
---------

1. ↑  "The Victoria Cross Society"। ২০ সেপ্টেম্বর ২০০৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।
2. ↑  "tribuneindia...Book Reviews"। Tribuneindia.com। সংগ্রহের তারিখ ৬ ডিসেম্বর ২০১১।
3. ↑  "The Tribune - Magazine section - Saturday Extra"। Tribuneindia.com। ৩১ ডিসেম্বর ২০০৫। সংগ্রহের তারিখ ৬ ডিসেম্বর ২০১১।

* *জম্মু ও কাশ্মীরের অভিযানের ইতিহাস ১৯৪-4-৪৮* প্রতিরক্ষা মন্ত্রক, সরকার দ্বারা। ভারতের, নয়াদিল্লি 1987
**সমগ্র রুশ লীগ ফর উইমেনস ইকুয়ালিটি** (রুশ: Всероссийская лига равноправия женщин) ১৯০৭ থেকে ১৯১৭ সালের অক্টোবর বিপ্লব পর্যন্ত রুশ সাম্রাজ্যের সবচেয়ে গুরুত্বপূর্ণ নারী সংগঠন ছিল। এটি আনুষ্ঠানিকভাবে ১৯০৭ সালের ৬ মার্চ নিবন্ধিত হয়েছিল। এর সদস্যপদটি মহিলাদের মধ্যে সীমাবদ্ধ ছিল এবং সাধারণত ১,৫০০ থেকে ২,০০০ সদস্য ছিল যার প্রধান শাখা মস্কো ও সেন্ট পিটার্সবার্গে ও খারকভ এবং টমস্ক সহ বেশ কয়েকটি ছোট আঞ্চলিক শাখা রয়েছে। এটি তিন বছরের মেয়াদে ১৬ সদস্যের কাউন্সিল দ্বারা পরিচালিত হয়েছিল। জিনাইদা মিরোভিচ, আনা কালমানোভিচ, লিউডমিলা রুটসেন, আরিয়াডনা তিরকোভা-উইলিয়ামস এবং জেকাতেরিনা শচেপকিনা সহ অনেক প্রাক্তন সদস্য এবং ইউনিয়ন ফর উইমেনস ইকুয়ালিটির নেতারা লীগে যোগ দিয়েছিলেন।

লীগ মানবহিতৈষী লক্ষ্য, শিক্ষা ও পারস্পরিক সহায়তার সাথে সমান অধিকারের রাজনৈতিক এজেন্ডাকে একত্রিত করেছিল। লীগ রাজ্য ডুমাকে তদবির করেছিল ও উত্তরাধিকার অধিকারের সমান আইন পাস করতে এবং বিবাহিত মহিলাদের জন্য পাসপোর্ট বিধিনিষেধ অপসারণ করতে সফল হয়েছিল, কিন্তু একাধিক প্রচেষ্টা সত্ত্বেও মহিলাদের ভোটাধিকার আইন পাস করতে ব্যর্থ হয়েছে। লীগ ২৩-২৯ ডিসেম্বর ১৯০৮ সালে প্রথম সমগ্র রুশ মহিলা কংগ্রেস ও ২৬ ডিসেম্বর ১৯১২ - ৪ জানুয়ারী ১৯১৩ সালে মহিলাদের শিক্ষা সম্পর্কিত প্রথম সমগ্র রুশ কংগ্রেস সহ মহিলা কংগ্রেসের আয়োজন করেছিল। ১৯১৭ সালের ফেব্রুয়ারী বিপ্লব ও আন্তর্জাতিক নারী দিবস উদযাপন লীগটিকে আরও শক্তিশালী করেছিল। ২০ মার্চ, লীগ সিটি ডুমা থেকে রাজ্য ডুমা পর্যন্ত প্রায় ৪০,০০০ মহিলার সাথে একটি গণ বিক্ষোভের আয়োজন করেছিল। পলিকসেনা এন শিশকিনা-ইয়াভিনের নেতৃত্বে লীগ নতুন শাসনের অধীনে মহিলাদের জন্য সমান ভোটদান এবং অন্যান্য অধিকারের দাবিতে রাশিয়ার অস্থায়ী সরকারের কাছে একটি আবেদনও জমা দেয়। দুই দিন পর নারীরা রুশ অস্থায়ী সরকারের প্রধান প্রিন্স জর্জি লভভের কাছ থেকে নারীদের ভোটাধিকারের প্রতিশ্রুতি পান। আইনটি ১৯১৭ সালের ২০ জুলাই পাস হয়েছিল। অক্টোবর বিপ্লবের পরপরই লীগটি ভেঙে যায়।

তথ্যসূত্র
---------

1. ↑  Shishkina-Iavein, P. N. VIA Record: Shishkina-Iavein, Poliksena Nesterovna (1875-1947) Petition from March 4, 1917 to the Russian Provisional Government.
**২০১৪ যশোর গণধর্ষণ** দ্বারা ২০১৪ সালের ২১ অক্টোবর বাংলাদেশের যশোর জেলার শার্শায় সংঘটিত একটি গণধর্ষণের ঘটনাকে নির্দেশ করা হয়।

ঘটনা
----

২০১৪ সালের ২১ অক্টোবর রাত ৮টার দিকে যশোর শহরের বাসিন্দা এক তিন সন্তানের জননী (৩৫) তার ছোট মামাতো ভাইয়ের সঙ্গে মোটরসাইকলে করে যশোর থেকে শার্শা উপজেলার ভবানীপুরে এক খালাতো বোনের বাড়ি যাচ্ছিলেন। তাদের মোটরসাইকেলটি নাভারণ-সাতক্ষীরা সড়কের কুচেমোড়ায় পৌঁছালে আট-দশজন দুর্বৃত্ত দড়ি টানিয়ে রাস্তা আটকায়। পরে তাদের ধরে মাঠের মধ্যে নিয়ে একজনের সঙ্গে অন্যজনকে পিঠমোড়া করে বাঁধে। দুজনেরই মুখ ও চোখ বেঁধে দেয় দুর্বৃত্তরা। ওই অবস্থায় একে একে সাতজন ঐ নারীকে গণধর্ষণ করে। দুর্বৃত্তরা মোটরসাইকেল ও তাদের সঙ্গে থাকা স্বর্ণালংকারও নিয়ে যায়। রাত দুটো পর্যন্ত ঐ নারীর ওপর নির্যাতন চালানোর পর দুর্বৃত্তরা তাদের মাঠের মধ্যে ফেলে রেখে চলে যায়। পরে তার মামাতো ভাই অতিকষ্টে বাঁধন খুলে ঐ নারীকে নাভারণের একটি ক্লিনিকে নিয়ে যান। আজ দুপুরে তাকে নাভারণ স্বাস্থ্য কমপ্লেক্সে নেওয়া হয়। সেখান থেকে তাকে যশোর সদর হাসপাতালে পাঠানো হয়।

এ ঘটনায় যশোর থানায় একটি মামলা দায়ের করা হয়।

তথ্যসূত্র
---------

1. 1 2  "যশোরে তিন সন্তানের জননীকে গণধর্ষণ"।
ত্রিপুরাদের শিল্প কার্য
ত্রিপুরী (টিপরা বা টিপ্পারহ) জনগণ উত্তরপূর্ব ভারতের ত্রিপুরা রাজ্যের মূল বাসিন্দা। ত্রিপুরা রাজ্যের দেববর্মদের রাজপরিবারের মধ্য দিয়ে ত্রিপুরা রাজ্য শাসন করে ১৪০০ বছরেরও বেশি সময় পর্যন্ত।এই রাজ্য ১৯৪২ সালে ভারতীয় ইউনিয়নে যোগ দেয়। ত্রিপুরা সমগ্র ত্রিপুরা রাজ্যের আদিবাসী জনগোষ্ঠীর সবচেয়ে গুরুত্বপূর্ণ অংশ।

ত্রিপুরার গুরুত্বপূর্ণ নৃত্য হচ্ছে:

* গৌড়ী নৃত্য
* হুক কৈহানি নৃত্য
* লেবুং বামানি নৃত্য
* হোজগিরি নৃত্য
* উয়া বাবু নৃত্য

গৌড়ী নৃত্য
-----------

ত্রিপুরার জীবন ও সংস্কৃতি ঝুম (স্ল্যাশ ও বার্ন) চাষের বিরাট প্রভাব রয়েছে। যখন জুম জন্য নির্বাচিত একটি বীজ বপন এপ্রিলের মাঝামাঝি নাগাদ হয়, তারা ফসলের জন্য ঈশ্বরের 'গৌড়ী' প্রার্থনা করে। গৌড়ী পূজার সাথে জড়িত উৎসব সাত দিন ধরে চলতে থাকে যখন তারা গান এবং নাচ দিয়ে তাদের প্রিয় দেবতাকে বিনোদন করতে চায়।

লেব্যাং বোমানি নৃত্য
--------------------

গৌড়ী উৎসব শেষ হওয়ার পর, ত্রিপুরার মানুষ বর্ষার অপেক্ষার থাকার সময়। এই সময়কালে, লেব্যাং নামক কমনীয় রঙিন পোকামাকড়কে লোকেরা বীজ অনুসন্ধানের জন্য পাহাড়ের ঢালগুলি পরিদর্শন করে। পোকামাকড়ের বার্ষিক দর্শন উপজাতীয় যুবকদের আনন্দদায়ক কর্মজীবনে নিমজ্জিত করে দেয়। যদিও পুরুষরা তাদের হাতে দুটি বাঁশের চিপের সাহায্যে একটি অদ্ভুত তালিকার মতো শব্দ করে, লেব্যাং নামে এই কীটপতঙ্গগুলি ধরে রাখার জন্য পাহাড়ী ঢালগুলি ছড়িয়ে দেওয়ার জন্য মহিলা লোকগুলি চালায়। বাঁশের চিপ দ্বারা তৈরি শব্দটির ছন্দগুলি তাদের লুকানো জায়গায় থেকে পোকামাকড়কে আকৃষ্ট করে এবং নারী-পুরুষরা তাদের ধরা দেয়।পাহাড়ের ঢালে উপর থেকে ঝাঁপ দেওয়ার সময় ধীরে ধীরে হ্রাস হয়। কিন্তু সাংস্কৃতিক জীবন যে ঘনবসতিপূর্ণ কেন্দ্রবিন্দুতে ঘুরে বেড়ায় তা সমাজে গভীরভাবে ছড়িয়ে পড়ে। এটি এখনও রাজ্যের পাহাড় ও ডালগুলিতে জীবনের একটি স্মরণীয় ঘটনা হিসেবে বিদ্যমান, যা আজকের উপজাতীয় স্মৃতিতে লালন পালন করে এবং খাঁটি হিসাবে সংরক্ষণ করে। উভয় নাচ ত্রিপুরা বাম, সুমি (বাঁশ), সারিন্ডা, লেবেঙ্গের তৈরি বাম এবং বাঁশের সিমবালের খাম (ককবর্কি শব্দ) এর মতো বাদ্যযন্ত্র ব্যবহার করে। ত্রিপুরা মহিলা সাধারণত আদিবাসী অলংকারের মত মুদ্রা দিয়ে রৌপ্য নির্মিত শৃঙ্খল, ব্রোঞ্জের রৌপ্য, কান ও নাকের রিং দিয়ে তৈরি বাজে। তারা অলঙ্কার হিসাবে ফুল পছন্দ।

তথ্যসূত্র
---------

বহিঃসংযোগ
---------

* A Official website of Government of Tripura
* Tripurainfo.com
১৯৪৬ সালে মানুষের উপর বায়ুর প্রভাব সম্পর্কে সামরিক মানব পাত্রভিত্তিক গবেষণা।
**মানব পাত্রভিত্তিক গবেষণা** বলতে এক ধরনের প্রণালীবদ্ধ বৈজ্ঞানিক গবেষণাকে বোঝায় যাতে মানুষকে গবেষণার পাত্র হিসেবে ব্যবহার করা হয়। এই গবেষণাতে (পেশাদার বা ছাত্র) অনুসন্ধানকারী গবেষক একজন জীবিত ব্যক্তির সাথে আন্তঃক্রিয়া বা হস্তক্ষেপমূলক প্রক্রিয়ার মাধ্যমে সেই ব্যক্তি সম্পর্কে উপাত্ত বা জৈব নমুনা সংগ্রহ করেন এবং সেই উপাত্ত বা জৈব নমুনা ব্যবহার, অধ্যয়ন বা বিশ্লেষণ করেন, যাকে হস্তক্ষেপমূলক মানব পাত্রভিত্তিক গবেষণা বলা হয়। অথবা তিনি কোনও উৎস থেকে একজন জীবিত ব্যক্তি সম্পর্কে শনাক্তকরণযোগ্য ব্যক্তিগত তথ্য বা জৈব নমুনা সংগ্রহ, ব্যবহার, অধ্যয়ন, বিশ্লেষণ বা উৎপাদন করেন, যাকে পর্যবেক্ষণমূলক মানব পাত্রভিত্তিক গবেষণা বলা হয়। হস্তক্ষেপমূলক প্রক্রিয়া বলতে জীবিত ব্যক্তির দেহ থেকে সরাসরি তথ্য বা জৈব নমুনা সংগ্রহের প্রক্রিয়া বোঝাতে পারে, এবং ব্যক্তিকে বা ব্যক্তির চারপাশের পরিবেশকে গবেষণার উদ্দেশ্যসাধনের লক্ষ্যে কৌশলে পরিচালনা করাকেও বোঝাতে পারে। রক্ত সংগ্রহ, জরিপ পরিচালনা, অংশগ্রহণকারীর পরিবেশ পরিবর্তন, ঔষধ প্রয়োগ, মৌখিক পরীক্ষা বা সাক্ষাৎকার, মনোবৈজ্ঞানিক পরীক্ষা সম্পাদন, তথ্য সংগ্রহ, শিক্ষাদানের নতুন কৌশল পরীক্ষা করা, ইত্যাদি কিছু মানব পাত্রভিত্তিক গবেষণার উদাহরণ।

মানব পাত্রের উপর গবেষণা চিকিৎসাবৈজ্ঞানিক (রোগীভিত্তিক) হতে পারে, কিংবা চিকিৎসাবিজ্ঞান-বহির্ভূত (যেমন সামাজিক বিজ্ঞান ক্ষেত্রীয়) হতে পারে। মানব পাত্রভিত্তিক চিকিৎসাবৈজ্ঞানিক গবেষণার অংশ হিসেবে জৈব নমুনা বিশ্লেষণ, রোগবিস্তারমূলক ও আচরণমূলক গবেষণা এবং চিকিৎসাবৈজ্ঞানিক লেখচিত্র পর্যালোচনা ও গবেষণা অন্তর্ভুক্ত থাকতে পারে। রোগীভিত্তিক পরীক্ষণ এক ধরনের বিশেষ, অত্যন্ত কঠোরভাবে নিয়ন্ত্রিত মানব পাত্রভিত্তিক গবেষণা্র একটি উদাহরণ, যাতে ঔষধ, টিকা এবং চিকিৎসা যন্ত্রসমূহের কার্যকারিতা ও নিরাপত্তা মূল্যায়ন করা হয়। অন্যদিকে সামাজিক বিজ্ঞানসমূহে মানব পাত্রভিত্তিক গবেষণাতে প্রায়শই জরিপ পরিচালনা করা হয়, যাতে কোনও বিশেষ ব্যক্তির একটি দলকে অনেকগুলি প্রশ্ন করা হয়। জরিপের পদ্ধতি হিসেবে প্রশ্নতালিকা, সাক্ষাৎকার ও নিবদ্ধ দল (focus group) ব্যবহার করা হয়।

উচ্চতর জীববিজ্ঞান, রোগীভিত্তিক চিকিৎসাবিজ্ঞান, স্বাস্থ্যসেবিকা বিদ্যা, মনোবিজ্ঞান, সমাজবিজ্ঞান, রাষ্ট্রবিজ্ঞান ও নৃবিজ্ঞানসহ বিজ্ঞানের বহু বিভিন্ন ক্ষেত্রে মানব পাত্রভিত্তিক গবেষণা সম্পাদন করা হয়ে থাকে। গবেষণায় অংশগ্রহণকারী মানব পাত্রদের উপরে অন্যায় ব্যবহার রোধের উদ্দেশ্যে বিভিন্ন ব্যবস্থা গ্রহণ করা হয়ে থাকে।

তথ্যসূত্র
---------

1. 1 2 3  *Human Subjects Research - NIH Infographic* (পিডিএফ) উদ্ধৃতি টেমপ্লেট ইংরেজি প্যারামিটার ব্যবহার করেছে (link)